మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
Stock Market Today: కుప్పకూలిన దేశీయ మార్కెట్లు.. ప్రతీ ఒక్క షేరుకు 25 షేర్ల నష్టం..
. అంతర్జాతీయ మార్కెట్లలో నెలకొన్న తీవ్ర అమ్మకాల ఒత్తిడి దేశీయ మార్కెట్లను బాగా దెబ్బకొట్టినట్టు మార్కెట్‌ విశ్లేషకులు అభిప్రాయపడుతున్నారు.
Samayam Telugu | Updated:
Oct 11, 2018, 05:01PM IST
అంతర్జాతీయ మార్కెట్లు.. ముఖ్యంగా అమెరికా మార్కెట్లు భారీ పతనం కావడంతో గురువారం (అక్టోబరు 11) 'దలాల్‌ స్ట్రీట్‌' కుప్పకూలింది. ఉదయం తొలి గంటలోనే 1000 పాయింట్లు కోల్పోయిన సెన్సెక్స్ 6 నెలల కనిష్టాన్ని నమోదు చేయగా..నిఫ్టీ 300 పాయింట్లు నష్టపోయి 10,200 స్థాయి దిగువకు పడిపోయింది. తర్వాత కాస్త తేరుకొన్న సెన్సెక్స్ మధ్యాహ్నానానికి 450 పాయింట్ల నష్టానికి చేరింది. అయితే మళ్లీ ట్రేడింగ్ చివరలో సూచీలు భారీ నష్టాలను మూటగట్టుకున్నాయి.
ప్రభుత్వ రంగ బ్యాంకులు నష్టాల బాటపట్టడం సూచీలను మరింత దెబ్బ తీసింది. ప్రతి ఒక్క షేరుకు 25 షేర్లు నష్టపోయాయంటే పరిస్థితి ఎలా ఉందో అర్థం చేసుకోవచ్చు. డాలర్‌, చమురు కూడా క్షీణించడంతో చమురు కంపెనీలకు కలిసొచ్చింది.అంతర్జాతీయ మార్కెట్లలో నెలకొన్న తీవ్ర అమ్మకాల ఒత్తిడి దేశీయ మార్కెట్లను బాగా దెబ్బకొట్టినట్టు మార్కెట్‌ విశ్లేషకులు అభిప్రాయపడుతున్నారు.